Viborger Samler, 1848-05-12
Middelfart, den 8de Mai. Jgaar Aftes ankom Commandeur Kammerherre v. Bille ombord paa Dampskibet. "Hekla" her til Kysten. Jmorges seilede han, fulgt af 6 Kanonbaade, om til Fredericia og aabnede Kl. henimod 8 en Kanonade mod de paa Fæstningens Volde og omkringliggende Bakker værende preussiske Batterier. Den egentlige Hensigt med Toget skal have været at ødelægge Castellet og Proviantgaarden (Tøihuset) i Fredericia, forderved at tilintetgjøre denne Fjendens faste Rede, tilligemed alle hans muligen her sammenpakkede Krigsmaterialier, og Reqvisiter. Efter neppe en Times Skydning med Bomber og Kugler, lykkedes det vore Skibe at skyde Jld paa de anførte Bygninger, som efter en Times Forløb laae i Aske. De mod Slutningen af Branden fulgte enkelte smaae Explosioner vidne om, at Preusserne her ikke have havt store Krudtforraad gjemte. Jmidlertid vedbleve Tomterne at rygge og glimte til Middag. Preusserne, hvoraf der skal være 1500 i Fredericia, vare strax i Morges ved deres Kanoner, da vore Krigsfartøier indtoge deres Linie syden for Fæstningen. J den første Time fyrede Fjenden med stor Hidsighed fra alle sine Batterier; senere holdt han betydelig inde, dog vedblev han nu og da at fyre med enkelte Kanoner lige til vore Fartøier havde afbrændt hine Bygninger og Kl. 11 trak sig tilbage mod Middelfart. Ja, da han nu intet andet havde at udøve sin Forbittrelse imod, beskjød han det ligeoverfor Fredericia liggende Strib (en Færgegaard og et halvt Dousin Fisker huse). Kl. 11 1/2 tændte en Granat Jld i Færgegaarden, som inden 1/2 Time laae i Aske. Beboerne fra Fredericia havde her en stor Deel Sølvtøi gjemt, hvilket neppe er blevet reddet. Foruden Castellet og Proviantgaarden i Fredericia skal "Hekla" og Kanonbaaden have ødelagt en stor Deel af Fjendens Kanoner og nedskudt flere Forskandsninger. Preussernes Tab af Døde og Saarede kjendes ikke, men maa være ganske betydeligt, især da de efter en Times Kamp langt fra i den begyndte Stiil formaaede at besvare de Danskes Jld. Forresten skulle Preusserne sigte godt; "Hekla" har faaet 14 Kugler, og Kanonbaadene ere heller ikke slupne fri. Vore Fartøier have 4 a 5 Døde og 6, efter Andre 10 Saarede. Hr. MacDugalls Kanonbaad har hverken Døde eller Saarede. Efterskrift. (Kl. 7 om Eftermidd.) Siden vi skreve Ovenstaaende, har Middelfart været udsat for et Bombardement. Omtrent Kl. 5 viste det sig, at Preusserne i nordøstlig Retning bag Snoghøi havde bag et Dige opstillet to Bombe=Kanoner og begyndte ogsaa strax at beskyde Byen. Jndvaanerne bleve i høi Grad allarmerede og havde størstedeels flyttet deres Bohave ud paa Marken. Fjendens Bomber have antændt Husene flere Steder, navnlig i Storegaden, hvor det endnu brænder hos Gjæstgiver Ramschau og Bagermester Møller; dog erdet ved Brandfolkenes og Militairets store Anstrengelse overalt lykkedes at blive Herre over Jlden. Efter en Times Bombardement ophørte Fjendens Jld, mulig enten af Mangel paa Munition eller af Frygt for det danske Batteri her paa Odden, som ei er færdig, men som dog senere begyndte at hilse Fjenden og hans Opholdsted, Snoghøi, hvor nylig en Kugle foraarsagede stor Forvirring og drev den talrige Fjende bag udi Haven. J dette Øieblik kom et halvt dansk Feldtbatteri i fuld Trav indi Byen for ogsaa herfra at holde Fjenden i Tøile for Natten. "Hekla" er ilet Sydpaa efter Munition for sig og Kanonbaadene, for disse kunne udrette noget. (Dvk.)